उपभोक्ता भंडार पर अब मिलेंगे ऑर्गेनिक उत्पाद
जैविकउत्पादों को आम आदमी तक पहुंचाने के लिए सहकारिता विभाग ने नई शुरुआत की है। अब उपभोक्ता भंडारों पर जैविक उत्पाद मिल सकेंगे। फिलहाल लोगों को इसके लिए सीधे किसानों से संपर्क करना पड़ता था या बाजार से महंगे दामों में खरीद करनी पड़ती है।
पहले चरण में संभाग स्तर पर संचालित हो रहे उपभोक्ता भंडारों को इससे जोड़ा जाएगा। इसके बाद जिला स्तर के उपभोक्ता भंडार सुपर मार्केट पर ऑर्गेनिक फूड मुहैया करवाए जाएंगे। जयपुर में ऑरगैनिक फूड सुपर मार्केट की लॉंचिंग के साथ इसकी शुरुआत की गई है। बिक्री केन्द्र पर रेस्पॉन्स को देखते हुए जरूरत पड़ने पर नए आउटलेट खोले जाएंगे।
जैविक उत्पाद को आमजन तक मुहैया करवाने के लिए सहकारिता विभाग सिस्टम डवलप कर रहा है। क्योंकि फिलहाल जैविक उत्पादन करने वाले किसानों को लागत के मुताबिक पैसा नहीं मिल पा रहा है। दूसरी तरफ आमजन के लिए भी ऐसा कोई स्थान नहीं है, जहां से जैविक उत्पाद प्रामाणिकता के साथ सामाग्री की खरीद कर सके। विभाग की इस कवायद से जैविक सामग्री आम आदमी की पहुंच तक होगी।
चयन प्रक्रिया से गुजरेगा उत्पाद
जैविकखेती से जुड़े किसानों से स्थानीय स्तर पर मार्केट मिल सकेगा। बाकायदा इसके लिए उनके उत्पाद को चयन प्रकिया से गुजरना होगा। जैविकता के मापदंड पूरे करने पर उत्पाद का चयन किया जाएगा। शेखावाटी में बड़ी संख्या में किसान जैविक खेती कर रहे हैं। लेकिन बाजार नहीं मिलने के कारण उन्हें मंडी में अनाज बेचना पड़ता है। ऑरगैनिक उत्पाद की उपलब्धता के लिए उपभोक्ता संघ मोरारका फाउण्डेशन की मदद लेगा। उपभोक्ता संघ के प्रबंध संचालक इन्दर सिंह के अनुसार अधिकतम खुदरा मूल्य से 20 प्रतिशत कम पर जैविक उत्पाद उपलब्ध होंगे। मोरारका फाउण्डेशन के ईडी मुकेश गुप्ता ने बताया कि फाउण्डेशन के सहयोग से 25 हजार से ज्यादा काश्तकार जैविक खेती से जुड़े हुए हैं।
भंडार पर मिलेंगी यह जैविक सामग्री
पहलेचरण में जैविक उत्पाद में दाले, मसालें, देशी घी, खाद्य तेल, आचार, सूप, चटनी, चांवल, दलिया, बेसन आदि मुहैया करवाए जाएंगे। ऑरगैनिक फूड बिक्री केन्द्र पर करीब 90 जैविक उत्पाद बिक्री हेतु उपलब्ध होंगे। इसके अलावा मांग और उत्पादन के आधार पर अन्य उत्पाद भी बढ़ाए जाएंगे।
hin_Deva hin_Deva hin_Deva hin_Deva mag_Deva hin_Deva hin_Deva hin_Deva